钦定古今图书集成/明伦汇编/官常典/第478卷 > 源子恭
## 钦定古今图书集成/明伦汇编/官常典/第478卷 > 源子恭

按《魏书源贺传》：“贺子怀，怀子子雍，子雍弟子恭，字灵
顺，聪慧好学。初辟司空参军事，司徒祭酒、尚书北主
客郎中，摄南主客事。萧衍亡人许周自称为衍给事
黄门侍郎，朝士翕然，咸共信待。子恭奏曰：‘徐州表投
化人许团并其弟周等，究其牒状，周列云己萧衍黄
门侍郎’，又称心存山水，不好荣宦，屡曾辞让，贻彼赫
怒，遂被出为齐康郡。因尔归国，愿毕志嵩岭。”比加采
访，略无证明，寻其表状，又复莫落。案牒推理，实有所
疑。何者？昔夷齐独往，周王不屈其志；伯况辞禄，汉帝
因成其美。斯实古先哲王，必有不臣之人者也。萧衍
虽复崎岖江左，窃号一隅，至于处物，未甚悖礼，岂有
士辞荣禄，而苟不听之哉！推察情理，“此则孟浪。假萧
衍背狂，不存雅道，逼士出郡，未为死急，何宜轻去生
养之土，长辞父母之邦乎！若言不好荣宦，志愿嵩岭
者，初届之日，即应杖策寻山，负帙沿水，而乃广寻知
已，遍造执事，希荣之心已见，逃宦之志安在？”昔梁鸿
去乡，终佣吴会；逄萌浮海，远客辽东，并全志养性，逍
遥而已。考之事实，何“其悬哉！又其履历清华，名位高
达，计其家累，应在不轻，今者归化，何其孤迥。设使当
时忽遽，不得携将，及其来后，家赀产业，应见簿敛，尊
卑口累，亦当从法。而周兄弟怡然，尝无忧戚，若无种
族，理或可通，如有不坐，便应是衍。故遣非周投化，推
究二三，真伪难辨。请下徐扬二州密访，必令获实，不
盈数”旬，玉石可睹。于是诏推访周果以罪归阙，假称
职位，如子恭所疑。河州羌却铁忽反，杀害长吏，诏子
恭持节为行台，率诸将讨之。子恭严勒州郡及诸军，
不得犯民一物，轻与贼战，然后示以威恩，两旬间悉
皆降款。朝廷嘉之。正光元年，为行台左丞，巡行北边。
转为起部郎。明堂、辟雍，并未建就，子恭上《书》曰：“臣闻
辟台望气，轨物之德既高；方堂布政，范世之道斯远。
是以书契之重，理冠于造化；推尊之美，事绝于生民。
至于郊天飨帝，盖以对越上灵，宗祀配天，是用酬膺
下土。大孝莫之能加，严父以兹为大，乃皇王之休业，
有国之盛典。窃惟皇魏居震统极，总宙驭宇，革制土
中，垂式无外，自北徂南，同卜维于洛食，定鼎迁民，均
气候于寒暑。”高祖所以始基，世宗于是恢构，按功成
作乐治，定制礼，乃访遗文，修废典，建明堂，立学校，兴
一代之茂矩，标千载之英规。永平之中，始创雉构，基
趾草昧，迄无成功。故尚书令任城王臣澄，按故司空
臣冲所造明堂样，并连表诏答。两京模式，奏求营起，
缘期发旨，即加葺缮。侍中领军臣义物动作官宣赞
授令，自兹厥后，方配兵人，或给一千，或与数百，进退
节缩，曾无定准，欲望速了，理在难克。若使专役此功，
长得营造，委成责办，容有就期。但所给之夫，本自寡
少，诸处竞借，动即千计，虽有缮作之名，终无就功之
实。爽垲荒茫，淹积年载，结架崇构，指就无兆。仍令肄
胄之礼，掩仰而不进；养老之仪，寂寥而不返。构厦止
于尺土，为山顿于一篑，良可惜欤。愚谓召民经始，必
有《子来》之歌；兴造勿亟，将致不日之美。况本兵不多，
兼之牵役，废此兴彼，循环无极。便是辍创礼之重，资
不急之费，废经国之功，供寺馆之役，求之远图，不亦
阙矣。今诸寺大作，稍以粗举，并“可彻减，专事经综，严
勒工匠，务令克成，使祖宗有荐配之期，苍生睹礼乐
之富。”书奏，从之。除冠军将军、中散大夫，又领治书侍
御史。秦益氐反，诏子恭持节为都督河间王琛军司
以讨之。事平，仍行南秦州事。及六镇反，以子恭兼给
事黄门郎，持节慰劳。还拜河内太守，加后将军，平绛
蜀反。丹谷清廉，“二路险涩不通”，以子恭为当。〈阙〉郡别
将。俄而建兴蜀复反，相与连势。进子恭为持节、散骑
常侍、假平北将军、征建兴都督，仍兼尚书行台，与正
平都督长孙稚合势进讨，大破之。正平贼帅范明远
与贼帅刘牙奴并面缚请降。事平，除平南将军、豫州
刺史。寻加散骑常侍、抚军将军。武泰初，郢州刺史元
愿达以城降，萧衍诏征都督尉庆宾还京师，回众隶
子恭以讨之。衍将夏侯夔率众数万来寇，远近不安。
夔乘势分兵，遂逼新蔡，自攻毛城。子恭随方应援，贼
并破走。萧衍豫州刺史夏侯亶复遣四将率众三万，
入围南顿，北攻陈项。子恭遣军御之，贼复奔退。加镇南将军，又兼尚书行台。子恭勒众渡淮，徙民于淮北，
立郡县，置戍而还。萧衍直阁将军、军主胡智达等八
将与其监军阎次洪入寇，屯于州城东北四十馀里。
子恭击破之，斩智达，生擒次洪。元颢之入洛也，加子
恭车骑将军，子恭不敢拒之，而频遣间使参庄帝动
静。未几，颢败，车驾还洛，进征南将军，兼右仆射，假车
骑将军。后加散骑常侍。板桥蛮文石活、《石忌麤》受萧
衍印节，扇诱党类，据险寇窃。子恭躬率将士，径袭其
栅，数日之中，歼殪略尽，诸蛮款服，咸求输税。征拜右
光禄大夫、给事黄门侍郎，仍本将军。录其前后征讨
功，封临颍县开国侯，食邑六百户，加散骑常侍，俄迁
侍中。尔朱荣之死也，世隆、度律据断河桥，诏子恭为
都督以讨之，出顿于大夏门北。寻而太府卿李苖夜
烧河桥，世隆退走。仍以子恭兼尚书仆射，为大行台、
大都督。寻迁卫将军、假车骑将军，率诸将于太行筑
垒以防之。既而尔朱兆率众南出，子恭所部都督史
仵龙、羊文义开栅降兆。子恭退走，为兆所破。众既退
散，兆因入洛。子恭窜于缑氏，仍被执送，俄而见释。前
废帝初，除骠骑将军、左光禄大夫，侍“中如故。寻授散
骑侍郎、都督三州诸军事、本将军、假车骑大将军、行
台仆射、荆州刺史。以与定策之勋，封临汝县开国子，
食邑三百户。”时叛蛮雷乱，清受萧衍兖州刺史章绶，
入为寇掠，诸蛮从之，置立郡县，子恭讨平之。永熙中，
入为吏部尚书，加骠骑大将军。以“子恭前在豫州战
功，追赏襄城县开国”男，食邑二百户。又论“子恭馀效，
封新城县开国子，食邑四百户。”子恭寻表请转授第
五子文盛，许之。天平初，除中书监。三年，拜魏尹。又为
齐献武王军司。兴和二年，赠都督徐兖二州诸军事、
骠骑大将军、尚书左仆射、司空公、兖州刺史，谥曰文
献。